Rumah terbakar, dua tinggal sehelai sepinggang
EARL ANEK SARIKEI: Dua mangsa tinggal sehelai sepinggang apabila
rumah persendirian mereka di Rumah Anong, Sungai Sibau, Sare, musnah terbakar
tengah malam semalam.  Ketua Balai Bomba dan Penyelamat (BBP) Sarikei, PPgB
Mahmudin Narudin berkata, ketika kejadian, suami isteri terbabit tidak berada
dirumah.  “Pihak kami menerima panggilan kecemasan pada jam
12.18 tengah malam tadi (semalam).  “Seramai 15 anggota bomba diketuai PBK II Mijan
Pamin bergegas ke lokasi kebakaran selepas menerima panggilan kecemasan,”
katanya.  Beliau berkata demikian ketika dihubungi pemberita, pagi
semalam.  Tambahnya, setibanya dilokasi yang jaraknya 20 kilometer
dari BBP Sarikei, didapati kebakaran melibatkan sebuah rumah kediaman setingkat
jenis separuh kekal telah musnah terbakar dengan 100 peratus.  “Operasi pemadaman menggunakan satu aliran 200′ air
dari jentera dan air terbuka 300′ menggunakan pam angkut. “Semasa kebakaran berlaku semua penghuni tiada di
rumah,” ujarnya.  Ujarnya lagi, kebakaran dapat dikawal pada jam 12.45
tengah malam dan dipadam sepenuhnya pada jam 2 pagi.  
See author's posts
